               2.9.2016

               MT

               Il-Ġurnal Uffiċjali tal-Unjoni Ewropea

               C 324/18

         P8_TA(2015)0086
   Talba għat-tneħħija tal-immunità ta' Viktor Uspaskich
   Deċiżjoni tal-Parlament Ewropew tal-25 ta' Marzu 2015 dwar it-talba għat-tneħħija tal-immunità ta' Viktor Uspaskich (2014/2095(IMM))
   (2016/C 324/04)

      Il-Parlament Ewropew,

               —

               wara li kkunsidra t-talba għat-tneħħija tal-immunità ta' Viktor Uspaskich, li tressqet fil-21 ta' Lulju 2014 mill-awtoritajiet ġudizzjarji Litwani b'konnessjoni mal-proċedimenti kriminali pendenti quddiem il-qorti tal-appell tar-Repubblika tal-Litwanja, u mħabbra fil-plenarja tal-15 ta' Settembru 2014,

               —

               wara li fl-24 ta' Marzu 2015 sema' lil Viktor Uspaskich skont l-Artikolu 9(5) tar-Regoli ta' Proċedura tiegħu,

               —

               wara li kkunsidra l-Artikolu 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea ('il-Protokoll') u l-Artikolu 6(2) tal-Att dwar l-elezzjoni tal-Membri tal-Parlament Ewropew b'suffraġju universali dirett, tal-20 ta' Settembru 1976,

               —

               wara li kkunsidra s-sentenzi tal-Qorti tal-Ġustizzja tal-Unjoni Ewropea tat-12 ta' Mejju 1964, l-10 ta' Lulju 1986, il-15 u l-21 ta' Ottubru 2008, id-19 ta' Marzu 2010, is-6 ta' Settembru 2011 u s-17 ta' Jannar 2013 (1),

               —

               wara li kkunsidra l-Artikolu 62 tal-Kostituzzjoni tar-Repubblika Litwana,

               —

               wara li kkunsidra d-deċiżjoni tal-Parlament Ewropew tas-7 ta' Settembru 2010 (2),

               —

               wara li kkunsidra l-Artikoli 5(2) u 6(1) u l-Artikolu 9 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Legali (A8-0061/2015),

               A.

               billi l-Qorti Reġjonali ta' Vilnjus tat sentenza li għadha mhijiex finali, li sabet lil Uspaskich, Membru tal-Parlament Ewropew, ħati;

               B.

               billi l-istess proċeduri għadhom pendenti quddiem il-Qorti tal-Appell tar-Repubblika tal-Litwanja;

               C.

               billi l-akkużi miġjuba kontra Viktor Uspaskich mhumiex marbuta ma' opinjoni espressa jew vot mitfugħ minnu fil-qadi ta' dmirijietu bħala Membru tal-Parlament Ewropew u billi l-Artikolu 8 tal-Protokoll, għalhekk, mhuwiex applikabbli;

               D.

               billi, skont l-Artikolu 9 tal-Protokoll, waqt is-sessjonijiet tal-Parlament Ewropew, il-Membri għandhom igawdu, fit-territorju tal-Istat tagħhom stess, l-immunitajiet mogħtija lill-membri tal-parlament tagħhom, iżda ma tistax issir talba għall-immunità meta Membru jinqabad fl-att li jikkommetti reat u l-Parlament Ewropew ma għandux jinżamm mill-jeżerċita d-dritt li jneħħi l-immunità ta' wieħed mill-Membri tiegħu;

               E.

               billi, skont l-Artikolu 62 tal-Kostituzzjoni tar-Repubblika tal-Litwanja, Membru tal-Parlament Nazzjonali (is-Seimas) ma jistax jinżamm kriminalment responsabbli, jiġi arrestat, u lanqas ma tista' titnaqqaslu l-libertà personali mingħajr il-kunsens tas-Seimas;

               F.

               billi ttieħdu passi kriminali kontra Viktor Uspaskich, Membru tal-Parlament Ewropew li, fil-proċedimenti quddiem il-Qorti Reġjonali ta' Vilnjus, ġie akkużat li wettaq offiżi kriminali skont l-Artikolu 24(4) flimkien mal-Artikolu 222(1), l-Artikolu 220(1), l-Artikolu 24(4) flimkien mal-Artikolu 220(1), l-Artikolu 205(1) u l-Artikolu 24(4) flimkien mal-Artikolu 205(1) tal-Kodiċi Kriminali tar-Repubblika tal-Litwanja;

               G.

               billi fl-14 ta' Lulju 2009 l-Prosekutur Ġenerali tar-Repubblika tal-Litwanja talab li l-immunità ta' Viktor Uspaskich titneħħa b'konnessjoni mal-proċedimenti kriminali msemmija hawn fuq;

               H.

               billi fis-27 ta' Jannar 2010 Viktor Uspaskich instema' mill-Kumitat għall-Affarijiet Legali għall-ewwel darba skont l-Artikolu 9 tar-Regoli ta' Proċedura u, fit-2 ta' Settembru 2010, wara kjarifika ta' żewġ kwistjonijiet legali permezz ta' tweġibiet mill-awtoritajiet Litwani, reġa' nstema' mill-Kumitat għall-Affarijiet Legali, sabiex b'hekk ingħata d-dritt ta' smigħ f'kull livell possibbli skont il-liġi;

               I.

               billi fis-7 ta' Settembru 2010 (3) l-Parlament Ewropew ħa d-deċiżjoni li jneħħi l-immunità ta' Viktor Uspaskich;

               J.

               billi fil-5 ta' April 2011 Viktor Uspaskich applika għad-difiża tal-immunità tiegħu, fejn allega li, inter alia, ma kienx instema' b'mod suffiċjenti mill-Kumitat għall-Affarijiet Legali, u barra minn hekk allega li l-prosekuzzjoni kriminali kontrieh kienet motivata politikament u li kien qed jiġi mxekkel milli jaqdi d-dmirijiet parlamentari tiegħu;

               K.

               billi fl-ittra tiegħu tal-11 ta' April 2011 Viktor Uspaskich talab rikunsiderazzjoni tad-deċiżjoni tal-Parlament tas-7 ta' Settembru 2010 minħabba, skont kif allega, fatti ġodda li kienu ġew pubblikati minn WikiLeaks u li, kif iddikjara, huwa safa vittma ta' fumus persecutionis;

               L.

               billi din l-applikazzjoni ġiet miċħuda għaliex ma ġiet stabbilita l-ebda konnessjoni suffiċjenti bejn il-fatti allegati l-ġodda u l-bidu tal-proċedimenti kontra Viktor Uspaskich għal kontabilità falsifikata;

               M.

               billi l-Parlament Ewropew iddeċieda li ma jipproteġix l-immunità u l-privileġġi ta' Viktor Uspaskich (4);

               N.

               billi fit-12 ta' Lulju 2013 il-Qorti Reġjonali ta' Vilnjus sabet lil Viktor Uspaskich ħati li kiser l-Artikolu 24(4) b'konnessjoni mal-Artikoli 182(2) u 222(1) tal-Kodiċi Kriminali tar-Repubblika tal-Litwanja u billi Viktor Uspaskich ġie kkundannat erba' snin ħabs f'istituzzjoni penitenzjarja;

               O.

               billi kemm Viktor Uspaskich u kemm l-Uffiċċju tal-Prosekuzzjoni tal-Istat sussegwentement appellaw, u b'riżultat ta' dan issa l-istess proċedimenti legali li fuq il-bażi tagħhom tneħħiet l-immunità ta' Viktor Uspaskich, jinsabu pendenti fuq appell;

               P.

               billi fl-istadju ta' appell tal-proċedimenti hija meħtieġa deċiżjoni ulterjuri mill-Parlament Ewropew għaliex, skont l-Artikolu 62 tal-Kostituzzjoni tar-Repubblika tal-Litwanja, Membru tal-Parlament Nazzjonali (is-Seimas) ma jistax jinżamm kriminalment responsabbli mingħajr il-kunsens tas-Seimas;

               Q.

               billi, skont l-Artikolu 9(a) tal-Protokoll, l-ambitu u t-tifsira tal-immunità li jgawdu l-Membri fit-territorju tal-Istat tagħhom huma determinati mid-dispożizzjonijiet nazzjonali rispettivi tagħhom;

               R.

               billi Viktor Uspaskich qed jallega li l-bażi legali tal-akkużi nbidlet, iżda billi huwa perfettament ammissibbli għall-awtoritajiet tal-prosekuzzjoni u l-awtoritajiet ġudizzjarji li jistabbilixxu definizzjonijiet ġodda sakemm it-trattament li jwassal għall-proċedimenti jkun l-istess;

               S.

               billi fi kwalunkwe każ joħroġ ċar mid-dokumenti li l-elementi tal-akkuża dejjem baqgħu l-istess;

               T.

               billi Viktor Uspaskich qed jgħid li żewġ każijiet relatati miegħu jinsabu pendenti quddiem il-Qorti Ewropea tad-Drittijiet tal-Bniedem, iżda billi, wara verifika li saret, instab li dawn iż-żewġ każijiet mhumiex relatati mal-każ preżenti;

               U.

               billi każ jista' jinġieb quddiem il-Qorti Ewropea tad-Drittijiet tal-Bniedem biss wara li jkunu ġew eżawriti r-rimedji domestiċi kollha u għalhekk ikun impossibbli li proċedimenti li jkunu jinsabu pendenti quddiem qorti tal-appell tar-Repubblika tal-Litwanja jistgħu fl-istess ħin ikunu s-suġġett ta' proċedimenti pendenti quddiem il-Qorti Ewropea tad-Drittijiet tal-Bniedem;

               V.

               billi fl-ittra tiegħu tal-24 ta' Ottubru 2014 Viktor Uspaskich għadda fatti ġodda oħra bl-iskop li jagħti prova tal-fatt li kien safa vittma ta' fumus persecutionis;

               W.

               billi, barra minn hekk, Viktor Uspaskich jirreferi għal dokumenti ta' WikiLeaks bħala evidenza ġdida, iżda dawn id-dokumenti kienu diġà ġew diskussi fil-qafas tal-proċedimenti għad-difiża tal-immunità mibdija fil-5 ta' April 2011 u la jikkostitwixxu prova konklużiva u lanqas ma huma rilevanti;

               X.

               billi għal darb'oħra ma setgħet tiġi stabbilita l-ebda konnessjoni suffiċjenti bejn il-fatti l-ġodda allegati u l-proċedimenti kontra Viktor Uspaskich għal kontabilità falsifikata;

               Y.

               billi għalhekk ma teżisti l-ebda evidenza konvinċenti biex jiġi ppruvat fumus persecutionis u billi r-reati li bihom qed jiġi akkużat Viktor Uspaskich ma għandhom x'jaqsmu xejn mal-ħidma tiegħu bħala Membru tal-Parlament Ewropew;

               Z.

               billi d-deċiżjoni li titneħħa l-immunità skont l-Artikolu 9(7) tar-Regoli ta' Proċedura bl-ebda mod ma tikkostitwixxi dikjarazzjoni ta' opinjoni rigward ħtija jew nuqqas ta' ħtija, peress li dan huwa s-suġġett ta' proċedimenti nazzjonali;

               AA.

               billi, barra minn hekk, fil-kuntest tal-proċedimenti relatati mal-immunità mhuwiex il-kompitu tal-Kumitat għall-Affarijiet Legali li jeżamina s-sistemi ġudizzjarji tal-Stati Membri individwali;

               1.

               Jiddeċiedi li jneħħi l-immunità ta' Viktor Uspaskich;

               2.

               Jagħti istruzzjonijiet lill-President tiegħu sabiex jgħaddi minnufih din id-deċiżjoni u r-rapport tal-kumitat responsabbli tiegħu lill-awtorità kompetenti tar-Repubblika tal-Litwanja.

      (1)  Sentenza tal-Qorti tal-Ġustizzja tat-12 ta' Mejju 1964, Wagner vs Fohrmann u Krier, 101/63, ECLI:EU:C:1964:28; sentenza tal-Qorti tal-Ġustizzja tal-10 ta' Lulju 1986, Wybot vs Faure et., 149/85, ECLI:EU:C:1986:310; sentenza tal-Qorti Ġenerali tal-15 ta' Ottubru 2008, Mote vs il-Parlament, T-345/05, ECLI:EU:T:2008:440; sentenza tal-Qorti tal-Ġustizzja tal-21 ta' Ottubru 1986, Marra vs De Gregorio u Clemente, C 200/07 u C-201/07, ECLI:EU:C:2008:579; sentenza tal-Qorti Ġenerali tad-19 ta' Marzu 2010, Gollnisch vs il-Parlament, T-42/05, ECLI:EU:T:2010:102; sentenza tal-Qorti tal-Ġustizzja tas-6 ta' Settembru 2011, Patriciello, C 163/10, ECLI: EU:C:2011:543; sentenza tal-Qorti Ġenerali tas-17 ta' Jannar 2013, Gollnisch vs il-Parlament, T-346/11 et T-347/11, ECLI:EU:T:2013:23.

      (2)  ĠU C 308 E, 20.10.2011, p. 90.

      (3)  ĠU C 308 E, 20.10.2011, p. 90.

      (4)  ĠU C 165 E, 11.6.2013, p. 80.


title: Deċiżjoni (UE) 2015/1641 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/183

      DEĊIŻJONI (UE) 2015/1641 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Kulleġġ Ewropew tal-Pulizija għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Kulleġġ Ewropew tal-Pulizija għas-sena finanzjarja 2013, flimkien mat-tweġibiet tal-Kulleġġ (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Kulleġġ għall-implimentazzjoni tal-baġit għas-sena finanzjarja 2013 (05304/2015 — C8-0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra d-Deċiżjoni tal-Kunsill 2005/681/ĠAI tal-20 ta' Settembru 2005 li tistabbilixxi l-Kulleġġ Ewropew tal-Pulizija (CEPOL) u li tħassar id-Deċiżjoni 2000/820/ĠAI (5), u b'mod partikolari l-Artikolu 16 tagħha,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8–0086/2015),

         1.

            Jagħti l-kwittanza lid-Direttur tal-Kulleġġ Ewropew tal-Pulizija dwar l-implimentazzjoni tal-baġit tal-Kulleġġ għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur tal-Kulleġġ Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 51.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 256, 1.10.2005, p. 63.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: 2013/406/UE: Deċiżjoni tar-Rappreżentanti tal-Gvernijiet tal-Istati Membri tal- 24 ta’ Lulju 2013 li taħtar Imħallef fil-Qorti Ġenerali

text:
               30.7.2013

               MT

               Il-Ġurnal Uffiċjali tal-Unjoni Ewropea

               L 203/15

         DEĊIŻJONI TAR-RAPPREŻENTANTI TAL-GVERNIJIET TAL-ISTATI MEMBRI
   tal-24 ta’ Lulju 2013
   li taħtar Imħallef fil-Qorti Ġenerali
   (2013/406/UE)
   IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
   Wara li kkunsidraw it-Trattat dwar l-Unjoni Ewropea, u b'mod partikolari l-Artikolu 19 tiegħu,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikoli 254 u 255 tiegħu,
   Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a(1) tiegħu,
   Billi:

               (1)

               Il-mandati ta' tlettax-il imħallef tal-Qorti Ġenerali ser jiskadu fil-31 ta' Awwissu 2013. Jeħtieġ li jsir proċess ta' ħatriet ġodda għall-perijodu mill-1 ta' Settembru 2013 sal-31 ta' Awwissu 2019.

               (2)

               Is-Sur Miro PREK ġie propost bil-ħsieb li jiġu mġedda l-funzjonijiet tiegħu ta' Mħallef fil-Qorti Ġenerali.

               (3)

               Il-Kumitat stabbilit skont l-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-idoneità tas-Sur Miro PREK għall-qadi tal-funzjonijiet ta' Mħallef fil-Qorti Ġenerali,

         ADOTTAW DIN ID-DEĊIŻJONI:
   Artikolu 1
   Is-Sur Miro PREK huwa b'dan maħtur Imħallef fil-Qorti Ġenerali għall-perijodu mill-1 ta' Settembru 2013 sal-31 ta' Awwissu 2019.
   Artikolu 2
   Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-24 ta’ Lulju 2013.

            Il-President

         R. KAROBLIS


title: Id-Deċiżjoni tal-Kunsill tas-26 ta’ Ottubru 1992 li tikkonċerna l-konklużjoni ta’ Ftehim fil-forma ta’ skambju ta’ ittri bejn il-Komunità Ekonomika Ewropea u l-Istati Uniti ta’ l-Amerika li tikkonċerna l-applikazzjoni tad-Direttiva Komunitarja rigward pajjiżi terzi, id-Direttiva tal-Kunsill 72/462/KEE, u l-ħtiġiet regolatorji korrispondenti ta’ l-Istati Uniti ta’ l-Amerika fir-rigward ta’ kummerċ f’laħam frisk tal-bovini u tal-majjali

text:
Avviż Legali Importanti

|

31993D0158

Official Journal L 068 , 19/03/1993 P. 0001 - 0002 Finnish special edition: Chapter 11 Volume 21 P. 0085  Swedish special edition: Chapter 11 Volume 21 P. 0085

		Id-Deċiżjoni tal-Kunsilltas-26 ta’ Ottubru 1992li tikkonċerna l-konklużjoni ta’ Ftehim fil-forma ta’ skambju ta’ ittri bejn il-Komunità Ekonomika Ewropea u l-Istati Uniti ta’ l-Amerika li tikkonċerna l-applikazzjoni tad-Direttiva Komunitarja rigward pajjiżi terzi, id-Direttiva tal-Kunsill 72/462/KEE, u l-ħtiġiet regolatorji korrispondenti ta’ l-Istati Uniti ta’ l-Amerika fir-rigward ta’ kummerċ f’laħam frisk tal-bovini u tal-majjali(93/158/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 113 tiegħu,Wara li kkkunsidra d-Direttiva tal-Kunsill 72/462/KEE tat-12 ta’ Diċmebru 1972 dwar il-problemi tas-saħħa u ta’ ispezzjoni veterinarja ma’ l-importazzjoni ta’ annimali bovini u suwini u ovini u kaprini u laħam frisk jew prodotti tal-laħam minn pajjiżi terzi [1], hawnhekk iżjed ’il quddiem magħrufa bhala "d-Direttiva Komunitarja ta’ pajjiż terz",Wara li kkunsidra d-Deċiżjoni tal-Kummissjoni 87/257/KEE tat-28 ta’ April 1987 dwar il-lista ta’ stabbiliment fl-Istati Uniti ta’ l-Amerika approvata għall-iskop ta’ importazzjoni ta’ laħam frisk fil-Komunità [2],Wara li kkunsidra r-rakkomandazzjoni mill-Kummissjoni,Billi, taħt skambju ta’ ittri ffirmati fis-7 ta’ Mejju 1991, kif imsemmi fl-Artikolu 2(2) tad-Deċiżjoni 91/552/KEE, il-Kummissjoni u l-Gvern ta’ l-Istati Uniti ta’ l-Amerika bdew eżami komparattiv tad-Direttiva Komunitarja ta’ pajjiż terz u ħtiġiet regolatorji korrispondenti ta’ l-Istati Uniti ta’ l-Amerika fir-rigward tal-kummerċ f’laħam frisk tal-bovini u tal-majjali, bl-iskop li jiġi determinat jekk il-ħtiġiet Komunitarji u ta’ l-Istati Uniti ta’ l-Amerika humiex ekwivalenti;Billi, dan il-kontroll komparattiv ġie kkompletat u wera li l-ħtiġiet regolatorji tal-Komunità u ta’ l-Istati Uniti ta’ l-Amerika bażikament jipprovdu salvagwardji ekwivalenti kontra riskji għas-saħħa pubblika;Billi, sabiex jiġi assigurat rikonoxximent ta’ ekwivalenza, huwa mixtieq li jiġi stabbilit proċess miftiehem għall-applikazzjoni tal-ħtiġiet regolatorji ta’ kemm il-Komunità kif ukoll l-Istati Uniti ta’ l-Amerika sabiex jiġi salvagwardat u faċilitat kummerċ futur fil-laħam frisk tal-bovini u tal-majjali; billi intlaħaq Ftehim għal dak l-iskop;Billi, fil-kuntest ta’ l-istabbiliment ta’ dan il-proċess, il-Kummissjoni tissottometti proposti approprjati lill-Kunsill dwar id-Direttiva Komunitarja ta’ pajjiż terz;Billi, fil-perjodu intervenenti bejn il-konklużjoni tal-ftehim u l-implimentazzjoni kompleta tal-miżuri hemmhekk, huma meħtieġ miżuri interim sabiex jippermettu għall-approvazzjoni ta’ stabbilimenti addizzjonali fl-Istati Uniti ta’ l-Amerika bl-iskop ta’ importazzjoni ta’ laħam frisk tal-bovini u tal-majjali fil-Komunità;Billi l-Ftehim għandu jiġi approvat,IDDEĊIEDA KIF ĠEJ:L-Artikolu 1Il-Ftehim bejn il-Komunità Ekonomika Ewropea u l-Istati Uniti ta’ l-Amerika fil-forma ta’ skambju ta’ ittri li jikkonċerna l-applikazzjoni ta’ Direttiva Komunitarja ta’ pajjiż terz, id-Direttiva tal-Kunsill 72/462/KEE u l-ħtiġiet regolatorji korrispondenti ta’ l-Istati Uniti ta’ l-Amerika fir-rigward ta’ kummerċ fil-laħam frisk bovin u tal-majjali huwa hawnhekk approvat għan-nom tal-Komunità Ekonomika Ewropea.It-test tal-Ftehim huwa anness ma’ din id-Deċiżjoni.L-Artikolu 2Il-President tal-Kunsill huwa hawnhekk awtorizzat li jinnomina l-persuna fis-setgħa li tiffirma l-Ftehim sabiex tintrabat il-Komunità.Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej.Magħmula fil-Lussemburgu, fis-26 ta’ Ottubru 1992.Għall-KunsillIl-PresidentJ. Gummer[1] ĠU L 302, tal-31.12.1972, p. 28. Id-Direttiva kif l-aħħar emendata bir-Regolament KEE Nru 1601/92 (ĠU L 173, tas-27.6.1992, p. 13).[2] ĠU L 121, tad-9.5.1987, p. 46. Id-Deċiżjoni kif l-aħħar emendata bid-Deċiżjoni tal-Kunsill 91/522/KEE (ĠU L 283, tal-11.10.1991, p. 14).--------------------------------------------------


title: 2007/2/KE; EURATOM: Deċżjoni tal-Kunsill ta’ l- 1 ta Jannar 2007 li tinnomina membri tal-Qorti ta' l-Awdituri

text:
               8.1.2008

               MT

               Il-Ġurnal Uffiċjali ta’ l-Unjoni Ewropea

               2

         DEĊŻJONI TAL-KUNSILL
   ta’ l-1 ta Jannar 2007
   li tinnomina membri tal-Qorti ta' l-Awdituri
   (2007/2/KE, Euratom)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 247(1), (2) u (3) tiegħu,
   Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 160 B(3) tiegħu,
   Wara li kkunsidra l-Att dwar il-kondizzjonijiet ta' l-adeżjoni tar-Repubblika tal-Bulgarija u tar-Rumanija ma' l-Unjoni Ewropea u l-adattamenti tat-Trattati li fuqhom hija bbażata l-Unjoni Ewropea, u b'mod partikolari l-Artikolu 47 tiegħu,
   Wara li kkunsidra l-opinjoni tal-Parlament Ewropew,
   Billi:
   Billi skond l-Artikolu 47 ta' l-Att ta' Adeżjoni msemmi, huwa meħtieġ li l-Qorti ta' l-Awdituri tiġi kompletata bin-nomina ta' żewġ membri supplimentari għal mandat ta' sitt snin,
   IDDEĊIEDA:
   Artikolu 1
   Huma b'dan nominati bħala membri tal-Qorti ta' l-Awdituri, għal perjodu ta' sitt snin b'effett mid-data ta' l-adozzjoni ta' din id-Deċiżjoni:

               Is-Sinjura Nadezhda SANDOLOVA

               Is-Sur Ovidiu ISPIR.

         Artikolu 2
   Din id-Deċiżjoni għandha tibda jkollha effett mill-1 ta' Jannar 2007.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Magħmul fi Brussell, 1 ta’ Jannar 2007.

            Għall-Kunsill

            Il-President

         F.-W. STEINMEIER


title: 2012/508/UE: Deċiżjoni tal-Kunsill tal- 24 ta’ Frar 2011 dwar il-konklużjoni tal-Ftehim bejn il-Komunità Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta' passaporti ordinarji

text:
               21.9.2012

               MT

               Il-Ġurnal Uffiċjali tal-Unjoni Ewropea

               L 255/3

         DEĊIŻJONI TAL-KUNSILL
   tal-24 ta’ Frar 2011
   dwar il-konklużjoni tal-Ftehim bejn il-Komunità Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta' passaporti ordinarji
   (2012/508/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 77(2)(a) flimkien mal-Artikolu 218(6)(a)(v) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Il-Kummissjoni nnegozjat f'isem l-Unjoni Ewropea Ftehim mar-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta' passaporti ordinarji.

               (2)

               Dak il-Ftehim ġie iffirmat, f'isem l-Unjoni Ewropea, fit-8 ta' Novembru 2010, soġġett għall-konklużjoni tiegħu aktar tard, skont id-Deċiżjoni tal-Kunsill 2010/622/UE (1).

               (3)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit mhuwiex jieħu sehem, skont id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu parti f'xi wħud mid-dispożizzjonijiet tal-acquis ta' Schengen (2); għalhekk ir-Renju Unit mhuwiex qiegħed jieħu sehem fl-adozzjoni tiegħu u mhuwiex marbut bih jew soġġett għall-applikazzjoni tiegħu.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda mhijiex tieħu sehem skont id-Deċiżjoni tal-Kunsill 2002/192/KE tat-28 ta' Frar 2002 dwar it-talba tal-Irlanda biex tieħu sehem f'xi wħud mid-dispożizzjonijiet tal-acquis ta' Schengen (3); għalhekk l-Irlanda mhijiex qiegħda tieħu sehem fl-adozzjoni tiegħu u mhijiex marbuta bih jew soġġetta għall-applikazzjoni tiegħu.

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta' passaporti ordinarji ("il-Ftehim") huwa b'dan approvat f'isem l-Unjoni.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill għandu jagħti n-notifika prevista fl-Artikolu 9(1) tal-Ftehim (4).
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-24 ta’ Frar 2011.

            Għall-Kunsill

            Il-President

         PINTÉR S.

      (1)  ĠU L 275, 20.10.2010, p. 3.

      (2)  ĠU L 131, 1.6.2000, p. 43.

      (3)  ĠU L 64, 7.3.2002, p. 20.

      (4)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.
   Dikjarazzjoni konġunta dwar l-informazzjoni taċ-ċittadini dwar il-ftehim dwar l-eżenzjoni mill-viża
   Waqt li nirrikonoxxu l-importanza tat-trasparenza għaċ-ċittadini tal-Unjoni Ewropea u l-Brażil, il-Partijiet Kontratenti jaqblu li jiżguraw tixrid komplet tal-informazzjoni dwar il-kontenut u l-konsegwenzi tal-Ftehim dwar l-eżenzjoni mill-viża u kwistjonijiet relatati, bħad-dokumenti għall-ivvjaġġar validi għall-ivvjaġġar ħieles mill-viża, l-applikazzjoni territorjali, inkluża l-lista tal-Istati Membri li jimplimentaw għal kollox l-acquis ta' Schengen, il-perijodu ta' soġġorn permess u l-kondizzjonijiet għad-dħul, inkluż id-dritt tal-appell f'każ ta' rifjut.
    ---documentbreak---

               21.9.2012

               MT

               Il-Ġurnal Uffiċjali tal-Unjoni Ewropea

               L 255/4

         FTEHIM
   bejn l-Unjoni Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta' passaporti ordinarji
   L-UNJONI EWROPEA, minn issa ’l quddiem imsejħa “l-Unjoni”
   u
   R-REPUBBLIKA FEDERATTIVA TAL-BRAŻIL, minn issa ’l quddiem imsejħa “il-Brażil”
   minn issa ’l quddiem imsejħin flimkien il-Partijiet Kontraenti;
   FILWAQT LI JIXTIEQU jħarsu l-prinċipju tar-reċiproċità u li jiffaċilitaw l-ivvjaġġar billi jkun żgurat dħul u soġġorn qasir ħieles mill-viża għaċ-ċittadini tal-Istati Membri kollha tal-Unjoni u għall-persuni ta' nazzjonalità Brażiljana;
   FILWAQT LI JTENNU l-impenn tagħhom biex jiżguraw ivvjaġġar reċiproku mingħajr viża malajr, filwaqt li jirrispettaw bis-sħiħ it-tlestija tal-proċeduri parlamentari u interni oħrajn rispettivi;
   BIL-ĦSIEB li jiżviluppaw ulterjorment ir-relazzjonijiet ta' ħbiberija u li jkomplu jissaħħu r-rabtiet mill-qrib bejn il-Partijiet Kontraenti;
   B'KONT MEĦUD tal-Protokoll dwar il-pożizzjoni tar-Renju Unit u l-Irlanda, u l-Protokoll li jintegra l-acquis ta’ Schengen fil-qafas tal-Unjoni Ewropea, anness għat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u b'konferma li d-dispożizzjonijiet ta’ dan il-Ftehim ma japplikawx għar-Renju Unit u l-Irlanda;
   FTIEHMU KIF ĠEJ:
   Artikolu 1
   Għan
   Iċ-ċittadini tal-Unjoni Ewropea u ċ-ċittadini tal-Brażil, detenturi ta' passaport ordinarju validu, jitħallew jidħlu, jittransitaw minn u joqogħdu mingħajr viża fit-territorju tal-Parti Kontraenti l-oħra għall-għanijiet ta' turiżmu u negozju biss għall-perijodu massimu ta' soġġorn ta' tliet xhur matul perijodu ta' sitt xhur skont id-dispożizzjonijiet ta' dan il-Ftehim.
   Artikolu 2
   Definizzjonijiet
   Għall-fini ta’ dan il-Ftehim:

               (a)

               "Stat Membru" għandha tfisser kwalunkwe Stat Membru tal-Unjoni, bl-eċċezzjoni tar-Renju Unit u l-Irlanda;

               (b)

               "ċittadin tal-Unjoni" għandha tfisser persuna li għandha n-nazzjonalità ta’ Stat Membru kif definit fil-punt (a);

               (c)

               "persuna ta' nazzjonalità Brażiljana" għandha tfisser kwalunkwe persuna li għandha n-nazzjonalità Brażiljana;

               (d)

               "iż-żona Schengen" għandha tfisser iż-żona mingħajr fruntieri interni li tinkludi t-territorji tal-Istati Membri kif definit fil-punt (a) li japplikaw l-acquis ta’ Schengen b'mod sħiħ;

               (e)

               "l-acquis ta' Schengen" għandha tfisser il-miżuri kollha bil-għan li jkun żgurat il-moviment liberu tal-persuni f'żona mingħajr fruntieri interni, flimkien ma' miżuri ta' sostenn direttament relatati fir-rigward tal-kontrolli tal-fruntieri esterni, l-asil u l-immigrazzjoni u miżuri biex jipprevjenu u jiġġieldu l-kriminalità.

         Artikolu 3
   Kamp ta’ applikazzjoni
   1.   Għall-finijiet ta' dan il-Ftehim għanijiet turistiċi u tan-negozju għandhom ifissru:

               —

               attivitajiet turistiċi;

               —

               żjarat lill-qraba;

               —

               l-esplorazzjoni ta' opportunitajiet kummerċjali, attendenza ta' laqgħat, iffirmar ta' kuntratti u attivitajiet finanzjarji, ta' ġestjoni u amministrattivi;

               —

               attendenza għal laqgħat, konferenzi, seminars sakemm ma tkunx ġiet irċevuta l-ebda remunerazzjoni għal dawk l-attivitajiet minn sorsi Brażiljani/tal-Unjoni rispettivi (għajr il-kost tas-soġġorn direttament jew permezz ta' introjtu ta' kuljum);

               —

               parteċipazzjoni f'kompetizzjonijiet sportivi u artistiċi, sakemm il-parteċipanti ma jirċievu l-ebda remunerazzjoni minn sorsi Brażiljani/tal-Unjoni rispettivi, saħansitra jekk jikkompetu għal premijiet, inkluż premijiet monetarji.

         2.   Ċittadini tal-Unjoni u persuni bin-nazzjonalità tal-Brażil li jixtiequ jwettqu attivitajiet remunerati jew li jkunu impjegati, ingaġġati f'riċerka, taħriġ, studji u ħidma soċjali, kif ukoll jagħtu assistenza teknika, ikunu missjunarji, jew jagħmlu attivitajiet reliġjużi jew artistiċi, mhumiex koperti b'dan il-Ftehim.
   Artikolu 4
   Kondizzjonijiet tal-eżenzjoni mill-viża u tas-soġġorn
   1.   L-eżenzjoni mill-viża prevista minn dan il-Ftehim għandha tapplika mingħajr preġudizzju għal-liġijiet tal-Partijiet Kontraenti dwar il-kondizzjonijiet ta' dħul u ta' soġġorn qasir. L-Istati Membri u l-Brażil jirriżervaw id-dritt li jirrifjutaw id-dħul jew soġġorn qasir fit-territorji tagħhom jekk waħda jew aktar minn dawn il-kondizzjonijiet ma jkunux sodisfatti.
   2.   Iċ-ċittadini tal-Unjoni li jibbenefikaw minn dan il-Ftehim għandhom jikkonformaw mal-liġijiet u r-regolamenti fis-seħħ fit-territorju tal-Brażil matul is-soġġorn tagħhom.
   3.   Il-persuni ta' nazzjonalità Brażiljana li jibbenefikaw minn dan il-Ftehim għandhom jikkonformaw mal-liġijiet u r-regolamenti fis-seħħ fit-territorju ta' kull Stat Membru matul is-soġġorn tagħhom.
   4.   L-eżenzjoni mill-viża tapplika irrespettivament mill-metodu ta’ trasport użat biex jinqasmu l-fruntieri miftuħin għat-trasport ta' passiġġieri internazzjonali tal-Partijiet Kontraenti.
   5.   Mingħajr preġudizzju għall-Artikolu 7, kwistjonijiet rigward il-viża mhux koperti minn dan il-Ftehim għandhom jiġu koperti mil-liġi tal-Unjoni, il-liġi nazzjonali tal-Istati Membri u mil-liġi nazzjonali tal-Brażil.
   Artikolu 5
   Tul tas-soġġorn
   1.   Għall-finijiet ta' dan il-ftehim iċ-ċittadini tal-Unjoni jistgħu jibqgħu fit-territorju tal-Brażil għal perijodu massimu ta’ tliet xhur matul perijodu ta’ sitt xhur wara d-data ta’ meta jkunu daħlu l-ewwel darba fit-territorju tal-pajjiż.
   2.   Għall-finijiet ta' dan il-ftehim iċ-ċittadini tal-Brażil jistgħu jibqgħu fiż-żona Schengen għal perijodu massimu ta’ tliet xhur matul perijodu ta’ sitt xhur wara d-data ta’ meta jkunu daħlu l-ewwel darba fit-territorju ta’ kwalunkwe Stat Membru li japplika l-acquis ta’ Schengen b’mod sħiħ. Dan il-perijodu ta’ tliet xhur matul perjodu ta’ sitt xhur għandu jkun ikkalkulat b’mod indipendenti minn kwalunkwe soġġorn fi Stat Membru li għadu ma japplikax l-acquis ta’ Schengen b’mod sħiħ.
   3.   Iċ-ċittadini tal-Brażil jistgħu jibqgħu għal perijodu massimu ta’ tliet xhur matul perijodu ta’ sitt xhur wara d-data ta’ meta jkunu daħlu l-ewwel darba fit-territorju ta’ kull Stat Membru li jkun għadu ma japplikax l-acquis ta’ Schengen b’mod sħiħ, indipendentament mill-perijodu tas-soġġorn ikkalkulat għaż-żona Schengen.
   4.   Dan il-ftehim ma jaffettwax il-possibbiltà għall-Brażil u għall-Istati Membri li jestendu l-perijodu ta' soġġorn għal aktar minn tliet xhur skont il-liġi nazzjonali u l-liġi tal-Unjoni.
   Artikolu 6
   Ġestjoni tal-Ftehim
   1.   Il-Partijiet Kontraenti għandhom jistabbilixxu Kumitat ta' esperti (minn hawn ’il quddiem imsejjaħ il-"Kumitat")
   Il-Kumitat għandu jkun magħmul minn rappreżentanti tal-Unjoni u tal-Brażil. L-Unjoni għandha tkun irrappreżentata mill-Kummissjoni Ewropea.
   2.   Il-Kumitat għandu jiltaqa', kull meta jkun meħtieġ, fuq talba ta' waħda mill-Partijiet Kontraenti, biex jissorvelja l-implimentazzjoni ta' dan il-Ftehim u biex isolvi tilwim li jqum mill-interpretazzjoni jew l-applikazzjoni tad-dispożizzjonijiet ta' dan il-Ftehim.
   Artikolu 7
   Relazzjoni bejn dan il-ftehim u l-ftehimiet bilateral eżistenti dwar il-viża bejn l-Istati Membri u l-Brażil
   Dan il-Ftehim għandu jkun mingħajr preġudizzju għall-ftehimiet bilaterali jew arranġamenti konklużi bejn l-Istati Membri individwali u l-Brażil, sa fejn id-dispożizzjonijiet tagħhom ikopru kwistjonijiet li jaqgħu barra mill-kamp ta' applikazzjoni ta’ dan il-Ftehim.
   Artikolu 8
   Skambju ta' kampjuni ta' passaporti
   1.   Jekk għadhom m'għamlux hekk, il-Brażil u l-Istati Membri għandhom jiskambjaw, permezz ta' mezzi diplomatiċi, kampjuni tal-passaporti ordinarji validi tagħhom sa mhux iktar tard minn tletin (30) jum wara d-data tal-iffirmar ta' dan il-Ftehim.
   2.   Fil-każ tal-introduzzjoni ta' passaporti ordinarji ġodda jew modifikazzjoni ta' dawk eżistenti, il-Partijiet għandhom jgħaddu lil xulxin, permezz ta' mezzi diplomatiċi, kampjuni ta' dawn il-passaporti ġodda jew modifikati, akkumpanjati minn informazzjoni dettaljata dwar l-ispeċifikazzjonijiet u l-applikabbiltà tagħhom, sa mhux iktar tard minn tletin (30) jum qabel l-applikazzjoni tagħha.
   Artikolu 9
   Dispożizzjonijiet finali
   1.   Dan il-Ftehim għandu jiġi ratifikat jew approvat mill-Partijiet Kontraenti skont il-proċeduri interni rispettivi tagħhom u għandu jidħol fis-seħħ fl-ewwel jum tat-tieni xahar wara d-data meta l-Partijiet Kontraenti jinnotifikaw lil xulxin li l-proċeduri msemmija hawn fuq ikunu tlestew.
   2.   Dan il-Ftehim huwa konkluż għal perijodu ta’ żmien indefinit, kemm-il darba ma jiġix mitmum skont il-paragrafu 5.
   3.   Dan il-Ftehim jista’ jkun emendat bi qbil bil-miktub mill-Partijiet Kontraenti. L-emendi għandhom jidħlu fis-seħħ wara li l-Partijiet Kontraenti jkunu nnotifikaw lil xulxin bit-twettiq tal-proċeduri interni tagħhom li huma meħtieġa għal dan il-għan.
   4.   Kull Parti kontratenti tista' tissospendi l-Ftehim kollu jew parti minnu, id-deċiżjoni dwar is-sospensjoni għandha tkun innotifikata lill-Parti Kontraenti l-oħra sa mhux aktar tard minn xahrejn qabel id-dħul fis-seħħ tagħha. Il-Parti Kontraenti li tkun issospendiet l-applikazzjoni ta’ dan il-Ftehim għandha tgħarraf minnufih lill-Parti l-oħra ladarba r-raġunijiet għas-sospensjoni ma jkunux japplikaw aktar.
   5.   Kull Parti Kontraenti tista’ ttemm dan il-Ftehim billi tagħti notifika bil-miktub lill-Parti l-oħra. Dan il-Ftehim għandu jieqaf milli jkun fis-seħħ 90 jum wara d-data ta’ tali notifika.
   6.   Il-Brażil jista’ jissospendi jew itemm dan il-Ftehim biss fir-rigward tal-Istati Membri kollha tal-Unjoni.
   7.   L-Unjoni tistà tissospendi jew ittemm dan il-Ftehim biss fir-rigward tal-Istati Membri kollha tagħha.

      Magħmul fi Brussell, f’żewġ kopji, b'kull waħda fil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola u Svediża, b'kull wieħed minn dawn it-testi ugwalment awtentiku.
      Съставено в Брюксел на осми ноември две хиляди и десета година.
      Hecho en Bruselas, el ocho de noviembre de dos mil diez.
      V Bruselu dne osmého listopadu dva tisíce deset.
      Udfærdiget i Bruxelles den ottende november to tusind og ti.
      Geschehen zu Brüssel am achten November zweitausendzehn.
      Kahe tuhande kümnenda aasta novembrikuu kaheksandal päeval Brüsselis.
      'Εγινε στις Βρυξέλλες, στις οκτώ Νοεμβρίου δύο χιλιάδες δέκα.
      Done at Brussels on the eighth day of November in the year two thousand and ten.
      Fait à Bruxelles, le huit novembre deux mille dix.
      Fatto a Bruxelles, addì otto novembre duemiladieci.
      Briselē, divi tūkstoši desmitā gada astotajā novembrī.
      Priimta du tūkstančiai dešimtų metų lapkričio aštuntą dieną Briuselyje.
      Kelt Brüsszelben, a kétezer-tizedik év november nyolcadik napján.
      Magħmul fi Brussell, fit-tmien jum ta' Novembru tas-sena elfejn u għaxra.
      Gedaan te Brussel, de achtste november tweeduizend tien.
      Sporządzono w Brukseli dnia ósmego listopada roku dwa tysiące dziesiątego.
      Feito em Bruxelas, em oito de novembro de dois mil e dez.
      Întocmit la Bruxelles la opt noiembrie două mii zece.
      V Bruseli dňa ôsmeho novembra dvetisícdesať.
      V Bruslju, dne osmega novembra leta dva tisoč deset.
      Tehty Brysselissä kahdeksantena päivänä marraskuuta vuonna kaksituhattakymmenen.
      Som skedde i Bryssel den åttonde november tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Федеративна република Бразилия
         Por la República Federativa de Brasil
         Za Brazilskou federativní republiku
         For Den Føderative Republik Brasilien
         Für die Föderative Republik Brasilien
         Brasiilia Liitvabariigi nimel
         Για την Ομοσπονδιακή Δημοκρατία της Βραζιλίας
         For the Federative Republic of Brazil
         Pour la République fédérative du Brésil
         Per la Repubblica federativa del Brasile
         Brazīlijas Federatīvās Republikas vārdā –
         Brazilijos Federacinės Respublikos vardu
         A Brazil Szövetségi Köztársaság részéről
         Għar-Repubblika Federattiva tal-Brażil
         Voor de Federale Republiek Brazilië
         W imieniu Federacyjnej Republiki Brazylii
         Pela República Federativa do Brasil
         Pentru Republica Federativă a Braziliei
         Za Brazílsku federatívnu republiku
         Za Federativno republiko Brazilijo
         Brasilian liittotasavallan puolesta
         För Förbundsrepubliken Brasilien


title: Id-Deċiżjoni tal-Kunsill tat-18 ta' Ġunju 2001 dwar il-konklużjoni tal-Ftehim bejn il-Komunità Ewropea u r-Rumanija li jikkonċerna l-parteċipazzjoni tar-Rumanija fl-Aġenzija Ewropea dwar l-Ambjent u fin-network Europew dwar l-informazzjoni u osservazzjoni dwar l-Ambjent

text:
Avviż Legali Importanti

|

32001D0584

Official Journal L 213 , 07/08/2001 P. 0020 - 0020

		Id-Deċiżjoni tal-Kunsilltat-18 ta' Ġunju 2001dwar il-konklużjoni tal-Ftehim bejn il-Komunità Ewropea u r-Rumanija li jikkonċerna l-parteċipazzjoni tar-Rumanija fl-Aġenzija Ewropea dwar l-Ambjent u fin-network Europew dwar l-informazzjoni u osservazzjoni dwar l-Ambjent(2001/584/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabilixxi il-Komunità Ewropea, u b' mod partikolari l-Artikolu 175(1), flimkien ma' l-ewwel sentenza ta' l-ewwel subparagrafu ta' l-Artikolu 300(2) u l-ewwel supparagrafu ta' l-Artikolu 300(3) tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Billi:(1) L-Aġenzija Ewropea dwar l-Ambjent u n-network Ewropew għall-informazzjoni u osservazzjoni kienu stabbiliti bir-Regolament (KEE) Nru 1210/90 [3].(2) Il-Kunsill Ewropew tal-Lussemburgu (Diċembru 1997) għamel il-parteċipazzjoni fil-programmi u l-aġenziji tal-Komunità mod kif tiġi stradata l-istrateġija pre-adesjonali għall-pajjiżi ta' l-Ewropa Ċentrali u tal-Lvant. Fil-każ ta' l-aġenziji, il-konklużjonijiet tal-Kunsill Ewropew jistipolaw illi "l-aġenziji tal-Komunità li fihom jstgħu japparteċipaw pajjiżi applikanti għandhom jiġu deċiżi każ każ".(3) Il-Kunsill Ewropew ta' Helsinki (Diċembru 1999) irriafferma n-natura inklusiva tal-proċess ta' adesjoni, li issa jikkomprendi 13-il pajjiz kandidat f'qafas wieħed bil-pajjiżi kandidati jipparteċipaw indaqs fil-proċess ta' adesjoni.(4) Il-Kunsill, fl-14 ta' Frar 2000, awtorizza lill-Kummissjoni biex tiftaħ negozjati dwar il-parteċipazzjoni fl-Aġenzija Ewropea dwar l-Ambjent tal-pajjiżi applikanti għall-adesjoni. Il-Kummissjoni ffirmat l-Att Finali tan-negozjati fid- 9 ta' Ottubru 2000.(5) Il-Ftehim kif imsemmi f'din id-Deċizjoni għandu jiġi approvat,IDDEĊIEDA DAN LI ĠEJ:Artikolu 1Il-Ftehim bejn il-Komunità Ewropea u r-Rumanija li jikkonċerna l-parteċipazzjoni tar-Rumanija fl-Aġenzija Ewropea dwar l-Ambjent u n-network Ewropew dwar l-informazzjoni u l-osservazzjoni hu approvat f'isem il-Komunità.It-test tal-Ftehim u spjegat bħala l-Anness ma' din id- Deċiżjoni.Artikolu 2Il-President tal-Kunsill hu awtorizzat jiddeposita n-notifika maħsuba fl-Artikolu 18 tal-Ftehim.Artikolu 3Din id-Deċizjoni għandha tiġi pubblikata fil-Ġurnal Uffiċjali tal-Komunitajiet Ewropej.Magħmula fil-Lussemburgu, fit-8 ta' Ġunju 2001.F'isem il-KunsillIl-PresidentM. Winberg[1] ĠU C 120 E, 24.04.01, p. 227.[2] Opinjoni mogħtija fil- 31.5.2001 (għadha ma ġietx ippublikata fil-Ġurnal Uffiċjali).[3] ĠU L 120, 11.05.90, p. 1. Ir-Regolament kif l-aħħar emendat mir-Regolament (KE) Nru 933/1999 (ĠU L 117, 05.05.99, p. 1).--------------------------------------------------


title: Deċiżjoni tal-Awtorità ta' Sorveljanza tal-EFTA Nru 36/16/COL tad-9 ta' Frar 2016 li parzjalment tirrevoka d-Deċiżjoni Nru 227/04/COL rigward l-istatus tal-Iżlanda għas-Settiċemija Emorraġika Virali (VHS) [2016/1862]

text:
               20.10.2016

               MT

               Il-Ġurnal Uffiċjali tal-Unjoni Ewropea

               L 284/35

         DEĊIŻJONI TAL-AWTORITÀ TA' SORVELJANZA TAL-EFTA
   Nru 36/16/COL
   tad-9 ta' Frar 2016
   li parzjalment tirrevoka d-Deċiżjoni Nru 227/04/COL rigward l-istatus tal-Iżlanda għas-Settiċemija Emorraġika Virali (VHS) [2016/1862]
   L-AWTORITÀ TA' SORVELJANZA TAL-EFTA,
   Wara li kkunsidrat l-Att imsemmi fil-punt 5a tal-Parti 4.1 tal-Kapitolu I tal-Anness I tal-Ftehim taż-ŻEE (Id-Direttiva tal-Kunsill 2006/88/KE tal-24 ta' Ottubru 2006 dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta' ċertu mard f'annimali akkwatiċi (1)), kif adattata għall-Ftehim taż-ŻEE mill-punt 4(d) tal-Protokoll 1 tal-Ftehim taż-ŻEE u l-Artikoli 1(2) u 3 tal-Protokoll 1 għall-Ftehim dwar is-Sorveljanza u l-Qorti,
   Wara li kkunsidrat id-Deċiżjoni Nru 494/13/COL tal-Awtorità ta' Sorveljanza tal-EFTA (“l-Awtorità”) tal-11 ta' Diċembru 2013 li tagħti s-setgħa lill-Membru tal-Kulleġġ b'responsabbiltà speċjali għal kwistjonijiet veterinarji u fitosanitarji sabiex jieħu ċerti deċiżjonijiet f'dak il-qasam (id-Dokument Nru 683826),
   Billi:
   Permezz tad-Deċiżjoni Nru 227/04/COL, l-Awtorità rrikonoxxiet iż-żona kontinentali u kostali kollha tal-Iżlanda bħala pajjiż ħieles min-Nekrożi Ematopojetika Infettiva (IHN) u s-Settiċemija Emorraġika Virali (VHS).
   Fit-23 ta' Ottubru 2015, l-Iżlanda nnotifikat permezz tas-Sistema ta' Notifika tal-Mard tal-Annimali tfaqqigħa tal-VHS fil-lumpfish ta' oriġini selvaġġa użati bħala ħut għat-trobbija fir-reġjun ta' Landnamsholf. Aktar informazzjoni dwar il-miżuri meħuda kienu pprovduti permezz ta' ittra tat-13 ta' Novembru 2015 (Dokument Nru 780869, ref. ANR15110004/20.5).
   Fid-dawl ta' dan ta' hawn fuq, l-istatus ta' 'ħielsa mill-VHS' għall-Iżlanda, kif rikonoxxut mid-Deċiżjoni Nru 227/04/COL, għandu jiġi rtirat.
   Ma kien hemm l-ebda bidla rigward l-istatus tal-Iżlanda għall-IHN.
   Għalhekk hu xieraq li tkun irrevokata d-Deċiżjoni Nru 227/04/COL biss fir-rigward tal-istatus tal-VHS għall-Iżlanda.
   Din id-Deċiżjoni hija konformi mal-opinjoni tal-Kumitat Fitosanitarju u Veterinarju tal-EFTA.
   ADOTTAT DIN ID-DEĊIŻJONI:

               1.

               Id-Deċiżjoni Nru 227/04/COL hi revokata rigward l-istatus tal-Iżlanda għas-Settiċemija Emorraġika Virali.

               2.

               Id-Deċiżjoni Nru 227/04/COL tibqa' fis-seħħ rigward l-istatus tal-Iżlanda għan-Nekrożi Ematopojetika Infettiva.

               3.

               Din id-Deċiżjoni hija indirizzata lill-Iżlanda.

      Magħmul fi Brussell, id-9 ta' Frar 2016.

            Għall-Awtorità ta' Sorveljanza tal-EFTA

         Helga JÓNSDÓTTIR

            Membru tal-Kulleġġ

         Carsten ZATSCHLER

            Direttur

      (1)  ĠU L 328, 24.11.2006, p. 14.


title: Deċiżjoni tal-Kunsill (UE) 2016/1877 tas-17 ta' Ottubru 2016 dwar il-pożizzjoni li għandha tiġi adottata, f'isem l-Unjoni Ewropea, fil-Grupp ta' Esperti dwar il-Ftehim Ewropew dwar il-ħidma ta' ekwipaġġi ta' vetturi involuti fit-trasport internazzjonali bit-triq (AETR), u fil-Grupp ta' Ħidma dwar it-Trasport bit-Triq, tal-Kummissjoni Ekonomika għall-Ewropa tan-Nazzjonijiet Uniti (Test b'rilevanza għaż-ŻEE)

text:
               22.10.2016

               MT

               Il-Ġurnal Uffiċjali tal-Unjoni Ewropea

               L 288/49

         DEĊIŻJONI TAL-KUNSILL (UE) 2016/1877
   tas-17 ta' Ottubru 2016
   dwar il-pożizzjoni li għandha tiġi adottata, f'isem l-Unjoni Ewropea, fil-Grupp ta' Esperti dwar il-Ftehim Ewropew dwar il-ħidma ta' ekwipaġġi ta' vetturi involuti fit-trasport internazzjonali bit-triq (AETR), u fil-Grupp ta' Ħidma dwar it-Trasport bit-Triq, tal-Kummissjoni Ekonomika għall-Ewropa tan-Nazzjonijiet Uniti
   (Test b'rilevanza għaż-ŻEE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 91, flimkien mal-Artikolu 218(9) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Fis-sentenza tagħha tal-31 ta' Marzu 1971 fil-Kawża 22/70 (1), dwar l-AETR, il-Qorti tal-Ġustizzja rrikonoxxiet li l-qasam tal-ħidma tal-ekwipaġġi ta' vetturi involuti fit-trasport internazzjonali bit-triq jaqa' taħt il-kompetenza esterna esklussiva tal-Unjoni Ewropea. Din il-kompetenza ilha tiġi eżerċitata minn dak iż-żmien f'bosta atti legali tal-Unjoni, jiġifieri fir-Regolament (KE) Nru 561/2006 tal-Parlament Ewropew u tal-Kunsill (2) u fir-Regolament (KE) Nru 165/2014 tal-Parlament Ewropew u tal-Kunsill (3). Peress li s-suġġett tal-Ftehim Ewropew dwar il-ħidma ta' ekwipaġġi ta' vetturi involuti fit-trasport internazzjonali bit-triq (AETR) (4) jaqa' fil-kamp ta' applikazzjoni tar-Regolament (KE) Nru 561/2006, is-setgħa li tinnegozja u li tikkonkludi l-AETR hija tal-Unjoni.

               (2)

               Il-Kummissjoni Ekonomika għall-Ewropa tan-Nazzjonijiet Uniti (UNECE) stabbilixxiet Grupp ta' Esperti fil-qafas tal-AETR (“Grupp ta' Esperti”). Dan huwa korp li għandu s-setgħa jiżviluppa u jippreżenta proposti biex jiġi emendat l-AETR, inkluż l-Artikolu 22bis tiegħu.

               (3)

               Il-laqgħa li jmiss tal-Grupp ta' Esperti se ssir fl-24 ta' Ottubru 2016, filwaqt li l-laqgħa tal-Grupp ta' Ħidma tal-UNECE dwar it-Trasport bit-Triq (“Grupp ta' Ħidma”) se ssir fil-25 ta' Ottubru 2016. F'dik l-okkażjoni l-Grupp ta' Esperti u l-Grupp ta' Ħidma qed jaħsbu biex jeżaminaw il-proposti li jkunu saru mill-Partijiet Kontraenti tal-AETR (“Partijiet Kontraenti”) li, jekk jiġu aċċettati mill-Grupp ta' Esperti, jistgħu jwasslu għal emenda tal-AETR, wara li titnieda u tiġi konkluża proċedura għal tali emenda. Dan se jipproduċi effetti legali kif imsemmi fl-Artikolu 218(9) tat-TFUE.

               (4)

               Sabiex tinkiseb armonizzazzjoni pan-Ewropea fil-qasam tal-apparat tar-reġistrazzjoni għat-trasport bit-triq (it-takografi), hemm bżonn li jiġi stabbilit proċess uniku għat-teħid tad-deċiżjonijiet. Tali proċess għandu jqis l-interessi tal-Unjoni u dawk tal-pajjiżi terzi li huma Partijiet Kontraenti.

               (5)

               L-Artikolu 22bis tal-AETR jistipula li l-bidliet fir-Regolament tal-Kunsill (KEE) Nru 3821/85 (5) dwar it-takografu diġitali huma adottati b'mod awtomatiku mill-Partijiet Kontraenti kollha, mingħajr ebda konsultazzjoni formali jew votazzjoni. In-nuqqas ta' parteċipazzjoni min-naħa ta' Partijiet Kontraenti li mhumiex membri tal-UE fil-proċess tal-iżvilupp u tal-adozzjoni ta' speċifikazzjonijiet tekniċi dwar it-takografu diġitali kien kawża ta' skuntentizza fost xi wħud minn dawk il-Partijiet Kontraenti. Il-Komunikazzjoni tal-Kummissjoni “Takografu Diġitali: Pjan direzzjonali għall-attivitajiet tal-ġejjieni” tirrikonoxxi li dan il-mekkaniżmu jipperikola l-implimentazzjoni korretta u armonizzata tat-takografu diġitali min-naħa ta' Partijiet Kontraenti li mhumiex membri tal-UE. Għalhekk huwa fl-interess tal-Unjoni li l-proċess tat-teħid tad-deċiżjonijiet fir-rigward tat-takografi diġitali jinbidel, u li fil-Grupp ta' Esperti jiġu proposti t-tħassir tal-Artikolu 22bis tal-AETR u l-applikazzjoni tal-proċedura stipulata fil-paragrafi 1 sa 3 tal-Artikolu 22 tal-AETR biex jiġu emendati l-ispeċifikazzjonijiet tekniċi tat-takografu diġitali.

               (6)

               Inkwantu li kwalunkwe emenda fl-ispeċifikazzjonijiet tat-takografu diġitali ma għandhiex taffettwa l-prinċipji u l-funzjonament tal-AETR peress li dawn għandhom ikunu soġġetti biss għal aġġornamenti regolari filwaqt li jitqiesu l-iżviluppi teknoloġiċi, l-għadd meħtieġ ta' Partijiet Kontraenti biex jopponu dawk l-emendi għandu jiżdied minn terz sa mill-inqas in-nofs.

               (7)

               Hemm diversi argumenti favur l-adeżjoni tal-Unjoni mal-AETR. L-ewwelnett, l-Unjoni għandha kompetenza esklużiva fil-qasam tal-ħidma tal-ekwipaġġi ta' vetturi involuti fit-trasport internazzjonali bit-triq, kif ġie kkonfermat fil-Kawża 22/70. It-tieni punt, tali adeżjoni tiggarantixxi r-rappreżentanza effettiva tal-interessi tal-Unjoni fi ħdan l-AETR. Fl-aħħarnett, l-ispeċifiċitajiet tal-AETR u tal-proċess tat-teħid tad-deċiżjonijiet propost jiġġustifikaw għaliex li l-Unjoni għandha tkun Parti Kontraenti.

               (8)

               L-Artikolu 14 tal-AETR ma jippermettix l-adeżjoni ta' korpi ħlief għal Stati li huma membri tal-UNECE u għal Stati ammessi fil-UNECE bi rwol konsultattiv. Għaldaqstant, sabiex tkun tista' sseħħ l-adeżjoni tal-Unjoni mal-AETR, għandha tiġi proposta emenda għall-Artikolu 14 li tipprovdi għall-adeżjoni ta' organizzazzjonijiet ta' integrazzjoni reġjonali mal-AETR. L-adeżjoni tal-Unjoni mal-AETR ma għandhiex tikkostitwixxi preċedent fir-rigward ta' kwalunkwe adeżjoni tal-Unjoni ma' organizzazzjonijiet internazzjonali oħrajn.

               (9)

               Malli l-AETR jippermetti l-adeżjoni ta' organizzazzjonijiet ta' integrazzjoni reġjonali, il-Kunsill, fuq proposta mill-Kummissjoni, jista' jadotta deċiżjoni dwar l-adeżjoni tal-Unjoni mal-AETR. Jekk l-Unjoni ssir Parti Kontraenti tal-AETR, il-pożizzjonijiet li għandhom jiġu adottati f'isem l-Unjoni fid-diversi korpi tal-AETR ikollhom jiġu stabbiliti mill-Kunsill f'konformità mal-Artikolu 218(9) tat-TFUE. Għaldaqstant, il-Kummissjoni tagħmel proposta lill-Kunsill li tistabbilixxi l-pożizzjoni tal-Unjoni li għandha tiġi ppreżentata u difiża u, fejn meħtieġ, l-abbozz ta' test biex jiġi vvotat fil-qafas tal-AETR.

               (10)

               L-Artikolu 10 tal-AETR jistipula li takografu li l-kostruzzjoni, l-installazzjoni, l-użu u l-ittestjar tiegħu jsiru skont ir-Regolament (KEE) Nru 3821/85 huwa meqjus bħala konformi mar-rekwiżiti tal-AETR. Dak il-prinċipju japplika għal kull modifika fl-ispeċifikazzjonijiet tat-takografu, irrispettivament minn jekk dawn ikunux ġew adottati fuq il-bażi tar-Regolament (KEE) Nru 3821/85 jew ta' att legali ieħor. Għaldaqstant, dan japplika għar-Regolament (UE) Nru 165/2014 li ħassar u ssostitwixxa r-Regolament (KEE) Nru 3821/85, kif ukoll għar-Regolament ta' Implimentazzjoni tal-Kummissjoni (UE) 2016/799 (6) li jistabbilixxi l-ispeċifikazzjonijiet tekniċi tat-takografu intelliġenti l-ġdid. Għal dawk ir-raġunijiet l-Artikolu 10 tal-AETR għandu jiġi emendat biex jinkludi r-referenzi għar-Regolament (UE) Nru 165/2014 u għar-Regolament ta' Implimentazzjoni (UE) 2016/799, li t-tnejn għandhom ikunu applikabbli mill-15 ta' Ġunju 2019.

               (11)

               Barra minn hekk, jinħtieġ li jiddaħħal appendiċi ġdid fl-Anness tal-AETR bid-dispożizzjonijiet tar-Regolament ta' Implimentazzjoni (UE) 2016/799 u bi kwalunkwe adattament sussegwenti għall-progress tekniku.

               (12)

               Iċ-ċertifikat ta' approvazzjoni għat-takografi diġitali stabbilit fl-Appendiċi 2 tal-Anness tal-AETR jeħtieġ li jiġi modifikat sabiex ikun jista' jintuża wkoll għall-approvazzjoni ta' takografi intelliġenti u tal-komponenti tagħhom.

               (13)

               Għalhekk jeħtieġ li tiġi stabbilita l-pożizzjoni li għandha tiġi adottata f'isem l-Unjoni fil-Grupp ta' Esperti u fil-Grupp ta' Ħidma,

         ADOTTA DIN ID-DEĊIŻJONI:
   Artikolu 1
   1.   Il-pożizzjoni li għandha tiġi adottata f'isem l-Unjoni fil-Grupp ta' Esperti dwar il-Ftehim Ewropew dwar il-ħidma ta' ekwipaġġi ta' vetturi involuti fit-trasport internazzjonali bit-triq (AETR) u fil-Grupp ta' Ħidma dwar it-Trasport bit-Triq għandha tkun konformi mal-pożizzjoni stabbilita fl-Addendum ma' din id-Deċiżjoni u għandha tiġi espressa mill-Istati Membri, li huma Partijiet Kontraenti għall-AETR, billi jaġixxu b'mod konġunt fl-interess tal-Unjoni.
   2.   L-Istati Membri għandhom jikkomunikaw l-emendi proposti lill-Grupp ta' Esperti.
   3.   Jista' jsir qbil dwar bidliet formali u żgħar għall-pożizzjoni msemmija fil-paragrafu 1 mingħajr ma jkun hemm bżonn li tiġi emendata dik il-pożizzjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, is-17 ta' Ottubru 2016.

            Għall-Kunsill

            Il-President

         L. SÓLYMOS

      (1)  Sentenza tal-Qorti tal-Ġustizzja tal-31 ta' Marzu 1971, Kummissjoni v Kunsill, 22/70, ECLI:EU:C:1971:32.

      (2)  Regolament (KE) Nru 561/2006 tal-Parlament Ewropew u tal-Kunsill tal-15 ta' Marzu 2006 dwar l-armonizzazzjoni ta' ċerta leġislazzjoni soċjali li għandha x'taqsam mat-trasport bit-triq u li jemenda r-Regolamenti tal-Kunsill (KEE) Nru 3821/85 u (KE) Nru 2135/98 u li jħassar ir- Regolament tal-Kunsill (KEE) Nru 3820/85 (ĠU L 102, 11.4.2006, p. 1).

      (3)  Regolament (UE) Nru 165/2014 tal-Parlament Ewropew u tal-Kunsill tal-4 ta' Frar 2014 dwar takografi fit-trasport bit-triq, li jħassar ir-Regolament tal-Kunsill (KEE) Nru 3821/85 dwar apparat ta' reġistrazzjoni għat-trasport bit-triq u li jemenda r-Regolament (KE) Nru 561/2006 tal-Parlament Ewropew u tal-Kunsill dwar l-armonizzazzjoni ta' ċerta leġiżlazzjoni soċjali li għandha x'taqsam mat-trasport bit-triq (ĠU L 60, 28.2.2014, p. 1).

      (4)  ĠU L 95, 8.4.1978, p. 1.

      (5)  Regolament tal-Kunsill (KEE) Nru 3821/85 tal-20 ta' Diċembru 1985 dwar apparat ta' reġistrazzjoni għat-trasport bit-triq (ĠU L 370, 31.12.1985, p. 8).

      (6)  Regolament ta' Implimentazzjoni tal-Kummissjoni (UE) 2016/799 tat-18 ta' Marzu 2016 li jimplimenta r-Regolament (UE) Nru 165/2014 tal-Parlament Ewropew u tal-Kunsill li jistabbilixxi r-rekwiżiti għall-kostruzzjoni, l-ittestjar, l-istallazzjoni, l-operazzjoni u t-tiswija ta' takografi u l-komponenti tagħhom (ĠU L 139, 26.5.2016, p. 1).

      ANNESS I

         Emenda tal-Artikolu 22 u tħassir tal-Artikolu 22bis

                  (1)

                  L-Artikolu 22 huwa emendat kif ġej:

                              (a)

                              Il-paragrafi 1 u 2 tal-Artikolu 22 huma sostitwiti b'dan li ġej:
                              “1.   L-Appendiċijiet 1, 1B, 1C u 2 għall-anness ta' dan il-Ftehim jistgħu jiġu emendati bil-proċedura speċifikata f'dan l-artikolu.
                              2.   Fuq it-talba ta' Parti Kontraenti, kull emenda proposta għall-appendiċijiet 1, 1B, 1C jew 2 għall-anness ta' dan il-Ftehim għandha titqies mill-Grupp Prinċipali ta' Ħidma dwar it-Trasport bit-Triq tal-Kummissjoni Ekonomika għall-Ewropa.”

                              (b)

                              Il-paragrafu 4 huwa sostitwit b'dan li ġej:
                              “4.   L-emenda għandha tiġi aċċettata jekk, fi żmien perijodu ta' sitt xhur wara d-data ta' notifika, mhux iktar minn nofs l-amministrazzjonijiet kompetenti tal-Partijiet Kontraenti jinnotifikaw lis-Segretarju Ġenerali dwar l-oġġezzjoni tagħhom għall-emenda.”

                              (c)

                              Jiżdied paragrafu 6 ġdid:
                              “6.   Jekk proposta biex jiġu emendati l-Appendiċi 1B jew 1C għal dan il-Ftehim teħtieġ emenda ta' dispożizzjonijiet oħra tal-Ftehim, l-emendi għall-Appendiċijiet 1B jew 1C ma jistgħux jidħlu fis-seħħ qabel id-data tad-dħul fis-seħħ tal-emendi għal dawk id-dispożizzjonijiet l-oħra skont l-Artikolu 21. Jekk, f'każ bħal dan, l-emendi għall-Appendiċi 1B jew 1C jiġu ppreżentati fl-istess ħin mal-emendi relatati ma' dispożizzjonijiet oħra tal-Ftehim, id-data tad-dħul fis-seħħ tagħhom għandha tkun id-data li tirriżulta mill-applikazzjoni tal-proċedura deskritta fl-Artikolu 21.”

                  (2)

                  L-Artikolu 22bis huwa mħassar.

      ANNESS II

         Emenda tal-Artikolu 14

      L-Artikolu 14 huwa emendat kif ġej:

                  (a)

                  Il-paragrafu 1a li ġej jiddaħħal wara l-paragrafu 1:
                  “1a.   Dan il-Ftehim għandu jkun miftuħ ukoll għall-iffirmar minn organizzazzjonijiet ta' integrazzjoni reġjonali. Għall-finijiet ta' dan il-Ftehim, “organizzazzjoni ta' integrazzjoni reġjonali” tfisser kwalunkwe organizzazzjoni li hija magħmula minn Stati sovrani ta' reġjun partikolari, li għandha l-kompetenza fir-rigward ta' ċerti materji rregolati minn dan il-Ftehim u li ġiet debitament awtorizzata biex tiffirma u tirratifika, taċċetta, tapprova jew taderixxi għal dan il-Ftehim.
                  Għall-finijiet tal-emendar tal-Appendiċijiet 1, 1B, 1C, 2 u 3, ir-rappreżentant ta' Parti Kontraenti għall-Ftehim li tkun organizzazzjoni ta' integrazzjoni reġjonali jagħti l-voti tal-Istati Membri li jiffurmawha mingħajr il-bżonn tal-preżenza tagħhom meta jittieħed il-vot.”

                  (b)

                  Il-paragrafu 5 huwa sostitwit b'dan li ġej:
                  “5.   Fir-rigward ta' kull Stat jew organizzazzjoni ta' integrazzjoni reġjonali li tirratifika, jew taderixxi għal dan il-Ftehim wara d-depożitu tat-tmien strument ta' ratifika jew ta' adeżjoni kif imsemmi fil-paragrafu 4 ta' dan l-Artikolu, il-Ftehim għandu jidħol fis-seħħ mija u tmenin jum wara d-depożitu, min-naħa ta' dak l-Istat jew ta' dik l-organizzazzjoni ta' integrazzjoni reġjonali, tal-istrument ta' ratifika jew ta' adeżjoni tagħha.”

      ANNESS III

         Emenda tal-Artikolu 10

      Il-paragrafu 3 tal-Artikolu 10 huwa sostitwit b'dan li ġej:

         “3.   Għal vetturi rreġistrati għall-ewwel darba sal-14 ta' Ġunju 2019, apparat ta' kontroll konformi mar-Regolament tal-Kunsill (KEE) Nru 3821/85 tal-20 ta' Diċembru 1985 u mal-Appendiċi 1B ta' dan il-Ftehim fir-rigward tal-kostruzzjoni, l-istallazzjoni, l-użu u l-ittestjar għandu jitqies bħala konformi mar-rekwiżiti ta' dan il-Ftehim.
         Għal vetturi rreġistrati għall-ewwel darba mill-15 ta' Ġunju 2019, apparat ta' kontroll konformi mar-Regolament (UE) Nru 165/2014 tal-4 ta' Frar 2014 u mal-Appendiċi 1C ta' dan il-Ftehim fir-rigward tal-kostruzzjoni, l-istallazzjoni, l-użu u l-ittestjar għandu jitqies bħala konformi mar-rekwiżiti ta' dan il-Ftehim.”

      ANNESS IV

         Appendiċi 1C
         L-Anness IC għar-Regolament ta' Implimentazzjoni tal-Kummissjoni (UE) 2016/799 jiddaħħal bħala l-Appendiċi 1C għall-Anness tal-AETR.

      ANNESS V

         Ċertifikat ta' approvazzjoni għal prodotti f'konformità mal-Appendiċi 1B/1C

      Kapitolu III tal-Appendiċi 2 “III. Iċ-ċertifikat ta' approvazzjoni għal prodotti f'konformità mal-Appendiċi 1B” huwa sostitwit b'dan li ġej:

         “III.   Ċertifikat ta' approvazzjoni għal prodotti f'konformità mal-Appendiċi 1B/1C
             (1)

         Ladarba l-Parti Kontraenti tkun effettwat approvazzjoni, din għandha toħroġ ċertifikat ta' approvazzjoni għall-applikant, imfassal skont il-mudell ta' hawn taħt. Il-Partijiet Kontraenti għandhom jużaw kopji ta' dan id-dokument sabiex jgħarrfu lill-Partijiet Kontraenti l-oħra dwar każijiet ta' approvazzjoni mogħtija jew ta' irtirar.

            Ċertifikat ta' approvazzjoni għal prodotti f'konformità mal-Appendiċi 1B/1C
             (1)

         Isem tal-amministrazzjoni kompetenti
         Komunikazzjoni rigward (2):
         Approvazzjoni
         Irtirar ta' approvazzjoni
         Ta' mudell ta' apparat ta' kontroll
         Ta' komponent ta' apparat ta' kontroll (3)

         Ta' kard ta' sewwieq
         Ta' kard ta' workshop
         Ta' kard ta' kumpannija
         Ta' kard ta' spettur
         Nru tal-approvazzjoni …

                     (1)

                     Marka ta' manifattura jew marka kummerċjali

                     (2)

                     Isem tal-mudell

                     (3)

                     Isem tal-manifattur

                     (4)

                     Indirizz tal-manifattur

                     (5)

                     Imressaq għall-approvazzjoni fi

                     (6)

                     Il-laboratorju jew laboratorji tal-ittestjar

                     (7)

                     Data u Nru ta' rapporti

                     (8)

                     Data tal-approvazzjoni

                     (9)

                     Data tal-irtirar tal-approvazzjoni

                     (10)

                     Mudell(i) tal-komponent(i) tal-apparat ta' kontroll li miegħu/magħhom huwa maħsub biex jintuża l-komponent

                     (11)

                     Post

                     (12)

                     Data

                     (13)

                     Dokumenti ta' deskrizzjoni annessi

                     (14)

                     Kummenti (inkluż it-twaħħil ta' siġilli, jekk ikun meħtieġ)

               …
         (Firma)


title: 2009/357/KE: Deċiżjoni tal-Kummissjoni tas- 27 ta’ April 2009 li temenda d-Deċiżjoni 2007/134/KE li twaqqaf il-Kunsill Ewropew tar-Riċerka (Test b’relevanza għaż-ŻEE)

text:
               1.5.2009

               MT

               Il-Ġurnal Uffiċjali tal-Unjoni Ewropea

               L 110/37

         DEĊIŻJONI TAL-KUMMISSJONI
   tas-27 ta’ April 2009
   li temenda d-Deċiżjoni 2007/134/KE li twaqqaf il-Kunsill Ewropew tar-Riċerka
   (Test b’relevanza għaż-ŻEE)
   (2009/357/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni Nru 1982/2006/KE tal-Parlament Ewropew u tal-Kunsill tat-18 ta’ Diċembru 2006 dwar is-Seba’ Programm Kwadru tal-Komunità Ewropea għall-attivitajiet ta’ riċerka, ta’ żvilupp teknoloġiku u ta’ dimostrazzjoni (2007-2013) (1), u b’mod partikolari l-Artikoli 2 u 3 tagħha,
   Wara li kkunsidrat id-Deċiżjoni tal-Kunsill 2006/972/KE tad-19 ta’ Diċembru 2006 dwar il-programm speċifiku: Ideat li timplimenta s-Seba’ Programm Kwadru tal-Komunità Ewropea għall-attivitajiet ta’ riċerka, l-iżvilupp teknoloġiku u dimostrazzjoni (2007-2013) (2), u b’mod partikolari l-Artikolu 4(2) u (3) tagħha,
   Billi:

               (1)

               Skont is-Seba’ Programm Kwadru, il-Programm Speċifiku “Ideat” għandu l-għan li jsostni r-riċerka fuq il-fruntieri tal-għarfien immexxija minn riċerkaturi f’kull qasam tax-xjenza, tal-inġinerija u akkademiku, imwettqa f’temi magħżulin mir-riċerkaturi stess.

               (2)

               Bid-Deċiżjoni 2007/134/KE (3), il-Kummissjoni stabbiliet il-Kunsill Ewropew tar-Riċerka (minn hawn ‘il quddiem l-ERC) li huwa l-mezz għall-implimentazzjoni tal-Programm Speċifiku “Ideat”.

               (3)

               Skont l-Artikolu 1 tad-Deċiżjoni Nru 2007/134/KE, l-ERC jikkonsisti minn Kunsill Xjentifiku indipendenti sostnut minn struttura dedikata għall-implimentazzjoni.

               (4)

               Il-Kunsill Xjentifiku huwa magħmul minn xjenzati, inġiniera u akkademiċi tal-aqwa preġju, maħturin mill-Kummissjoni, u jaġixxu fil-kapaċità personali tagħhom, independenti minn kwalunkwe influwenza esterna. Jaġixxi skont il-mandat li ngħatalu fl-Artikolu 3 tad-Deċiżjoni 2007/134/KE.

               (5)

               Skont l-Artikolu 4(1) tad-Deċiżjoni 2007/134/KE, il-Kunsill Xjentifiku huwa magħmul minn massimu ta’ 22 membru.

               (6)

               Tliet membri tal-Kunsill Xjentifiku rriżenjaw minħabba raġunijiet personali: Il-Prof. Manuel CASTELLS, mill-Universitat Oberta de Catalunya; il-Prof. Paul J. CRUTZEN, mill-Max-Planck-Institut für Chemie, Mainz; il-Prof. Lord MAY, mill-Università ta’ Oxford.

               (7)

               Skont l-Artikolu 4(7) tad-Deċiżjoni 2007/134/KE, meta jirriżenja xi membru, jew meta jiskadi mandat li ma jistax jiġġedded, il-Kummissjoni għandha taħtar membru ġdid.

               (8)

               Skont l-Artikolu 4(6) tad-Deċiżjoni 2007/134/KE, il-membri għandhom jinħatru għal perjodu ta’ erba’ snin, li jista’ jiġġedded darba abbażi ta’ sistema ta’ rotazzjoni, li għandha tiżgura l-kontinwità tal-ħidma tal-Kunsill Xjentifiku.

               (9)

               Skont l-Artikolu 4(4) tad-Deċiżjoni 2007/134/KE, il-membri futuri għandhom jinħatru mill-Kummissjoni abbażi tal-fatturi u l-kriterji stipulati fl-Anness I għal dik id-Deċiżjoni, u permezz ta’ proċedura għall-identifikazzjoni tagħhom li tkun indipendenti u trasparenti, miftiehma mal-Kunsill Xjentifiku u tinkludi konsultazzjoni mal-komunità xjentifika u rapport lill-Parlament u lill-Kunsill; Din il-proċedura twettqet permezz ta’ Kumitat tal-Identifikazzjoni indipendenti, li r-rapport tiegħu intbagħad lill-Parlament u lill-Kunsill. Dan il-Kumitat għamel rakkomandazzjonijiet għat-tliet membri ġodda u dawn ġew aċċettati.

               (10)

               Skont l-Artikolu 4(4) tad-Deċiżjoni 2007/134/KE, il-ħatra ta’ membri futuri għandha tiġi ppubblikata skont ir-Regolament (KE) Nru 45/2001 tal-Parlament Ewropew u tal-Kunsill (4),

         IDDEĊIDIET KIF ĠEJ:
   Artikolu 1
   Il-persuni elenkati fl-Anness għal din id-Deċiżjoni huma b’dan maħtura membri tal-Kunsill Xjentifiku tal-Kunsill Ewropew tar-Riċerka b’mandat ta’ erba’ snin.
   Artikolu 2
   Din id-Deċiżjoni għandha tidħol fis-seħħ dakinhar tal-adozzjoni tagħha.

      Magħmula fi Brussell, 27 ta’ April 2009.

            Għall-Kummissjoni

         Janez POTOČNIK

            Membru tal-Kummissjoni

      (1)  ĠU L 412, 30.12.2006, p. 1.

      (2)  ĠU L 400, 30.12.2006, p. 242; kif ikkoreġut bil-ĠU L 54, 22.2.2007, p. 81.

      (3)  ĠU L 57, 24.2.2007, p. 14.

      (4)  ĠU L 8, 12.1.2001, p 1.

      ANNESS

         MEMBRI ĠODDA TAL-KUNSILL XJENTIFIKU TAL-ERC

      Il-Prof. Sierd A.P.L. CLOETINGH, mill-Vrije Universiteit Amsterdam
      Il-Prof. Carlos M. DUARTE, mill-Consejo Superior de Investigaciones Científicas, Majorca
      Il-Prof. Henrietta L. MOORE, mill-Università ta’ Cambridge